<classify> MOHAMED KASSARA-DAR ES SALAAM MAMBO yamezidi kuwa magumu kwa wachezaji wannewa Simba wanaotuhumiwa kwa vitendo vya nidhamu walivyofanya wakati timu yaoikikabiliwa na michezo miwili ya Ligi Kuu ya Vodacom Tanzania Bara VPL, Kandaya Ziwa. Wachezaji hao ni Jonas Mkude, Clatous Chama,Gadiel Michael na Erasto Nyoni ambao hawakuambana na kikosi hicho Kanda ya Ziwakuvaana na timu za Kagera Sugar ya Bukoba na Biashara United ya Mara. Baada ya wachezaji kushindwa kusafiri nawenzao, klabu ya Simba iliwatia hatiani kwa makosa ya kinidhamu na kuburuzakwenye kamati ya nidhamu ili kutoa adhabu inayostahili. Juzi klabu ya Simba ilitoa tamko kuwaimeshasikiliza utetezi wa wachezaji hao na kinachosubiriwa ni kumalizika kwamajukumu yao katika timu za taifa yanayowakabili ili kutoa hukumu. Wakati wachezaji hao wakiendelea kusubiriahilo, Mwenyekiti wa Chama cha Wachezaji wa Soka la Kulipwa nchini SPUTANZA,Mussa Kisoki, amepigilia msumari suala hilo kwa kusema wachezaji wamekiukataratibu, hivyo ni ngumu kukwepa adhabu. Akizungumza na MTANZANIA jana, Kisoki alisemavitendo vya utovu wa nidhamu havileti picha nzuri kwa wachezaji wa kulipwakwani haviendani na weledi wa wachezaji hao. Alisema wao kama SPUTANZA hawatakuwa tayarikumtetea mchezaji yeyote atakayekwenda kinyume na matakwa ya mkataba wake,kwani kufanya hivyo ni kulea ugonjwa unaodidimiza soka nchini. Tunakemea kwa sauti kubwa vitendo hivi vyautovu wa nidhamu, tuko kinyume navyo kwa kweli, tuna dhamana ya kutetea maslahiya wachezaji, lakini si kwa wale wanaokiuka masharti ya mikataba yao. Kwa jambo kama hili la akina Mkude, sisitunasimama kuunga mkono klabu hiyo, kama ikidhibitika kweli wametenda makosabasi hatua kali zichukuliwe dhidi yao ili iwe funzo kwa wengine, alisema. Kisoki alisema japo kuna taarifa zinadai kuwawachezaji hao walishindwa kuungana na timu hiyo kutokana na kutolipwa haki zao,lakini hawakupaswa kugoma kwa sababu kufanya hivyo ni kinyume na taratibu zasoka la kulipwa. Hata kama wangekuwa wanaidai klabu,hawakupaswa kugomea mechi hizo, uzuri wachezaji wote hao wanasimamiwa namameneja wao, hivyo kama kulikuwa na tatizo lolote wasimamizi wao walipaswakulimaliza hilo huku wao wakiendelea na majukumu yao uwanjani. Lakini kama walishindwa kwenda Bukoba kutokanana mambo yao basi hawana cha kujitetea, wakumbuke wao ni waajiriwa hivyo kamawalikuwa na sababu zozote basi uongozi ni muhimu kujua, kwa namna jambo lenyewelilivyo naona wachezaji hawa wamekosea na klabu ina mamlaka ya kuchukulia hatuakali za nidhamu, alisema Kisoki. Tayari sakata hilo la utomvu wa nidhamu ndaniya kikosi cha Simba, limedaiwa kuelekea kumponza Kocha Mkuu wa timu hiyo,Patrick Aussems, akidaiwa kulea uonzo.  <topic>: MICHEZO 